18.12.2014 Den Europæiske Unions Tidende L 363/181 KOMMISSIONENS GENNEMFØRELSESAFGØRELSE af 17. december 2014 om fastsættelse af, at den midlertidige suspension af den præferencetold, som er fastsat under stabiliseringsmekanismen for bananer i handelsaftalen mellem Den Europæiske Union og dens medlemsstater på den ene side og Colombia og Peru på den anden side, ikke er hensigtsmæssig for import af bananer med oprindelse i Peru for 2014 (2014/926/EU) EUROPA-KOMMISSIONEN HAR — under henvisning til traktaten om Den Europæiske Union og traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 19/2013 af 15. januar 2013 om gennemførelse af den bilaterale beskyttelsesklausul og stabiliseringsmekanismen for bananer i handelsaftalen mellem Den Europæiske Union og dens medlemsstater på den ene side og Colombia og Peru på den anden side ()), særlig artikel 15, og ud fra følgende betragtninger: (1) — Der indførtes en stabiliseringsmekanisme for bananer ved handelsaftalen mellem Den Europæiske Union og dens medlemsstater på den ene side og Colombia og Peru på den anden side, der finder foreløbig anvendelse parterne imellem for så vidt angår Colombia fra den 1. august 2013 og for så vidt angår Peru fra den 1. marts 2013. (2) > I henhold til denne mekanisme og i henhold til artikel 15, stk. 2, i forordning (EU) nr. 19/2013 vedtager Kommissionen, når den udløsende mængde af import af friske bananer (pos. 0803 90 10 i Den Europæiske Unionens kombinerede nomenklatur) fra enten Colombia eller Peru er overskredet, en gennemførelsesretsakt, hvorved den enten midlertidigt kan suspendere den præferencetold, der finder anvendelse på importen af bananer fra Colombia eller Peru, eller fastsætte, at en sådan suspension ikke er hensigtsmæssig. (3) — Kommissionen træffer afgørelse i henhold til artikel 8 i forordning (EU) nr. 182/2011 sammenholdt med samme forordnings artikel 4. (4) — I november 2014 fremgik det, at importen til Unionen af friske bananer med oprindelse i Peru oversteg den tærskel, der er fastsat i ovennævnte handelsaftale. (5) — Kommissionen undersøgte derfor i henhold til artikel 15, stk. 3, i forordning (EU) nr. 19/2013 den virkning, som den pågældende import har på situationen på EU-markedet for bananer under hensyntagen til bl.a. den pågæl- dende imports betydning for prisniveauet i Unionen, udviklingen i importen fra andre kilder samt EU-markedets generelle stabilitet. (6) — Importen af friske bananer fra Peru udgjorde kun 1,9 % af den samlede import af friske bananer til Unionen i perioden januar 2014-september 2014 (baseret på Eurostats oplysninger). (7) — Importen af friske bananer fra andre traditionelle importlande, navnlig Colombia, Costa Rica og Panama, ligger i vid udstrækning under de tærskelværdier, der er fastlagt for disse lande i sammenlignelige stabiliseringsmeka- nismer, og de har fulgt samme tendens og enhedsværdier i de seneste tre år. (8) — Der blev ikke registreret markante udsving i den gennemsnitlige engrospris for bananer på EU-markedet i oktober 2014 (0,98 EUR/kg) i forhold til de gennemsnitlige bananpriser for de foregående måneder. (9) — Endvidere er der ingen tegn på, at EU-markedets stabilitet er blevet forstyrret som følge af importen af friske bananer fra Peru ud over den definerede årlige udløsende importmængde, eller at dette havde nogen betydelig indvirkning på situationen for EU-producenterne. () EUTL 17 af 19.1.2013, s. 1.